Fallout 4

Fallout 4 er et action-rollespill utgitt av Bethesda Softworks 10. november 2015. Spillet er det første hovedspillet i Fallout-serien siden Fallout 3 i 2008. I likhet med forgjengerne utspiller handlingen i Fallout 4 seg i et post-apokalyptisk USA, denne gangen i Boston-området, over 200 år efter en omfattende kjernefysisk krig i året 2077. Spillet deler også forgjengernes retro-futuristiske 1950-talls estetikk.

Fallout 4 er et såkalt sandkassespill, med en stor åpen verden som spillets protagonist fritt kan bevege seg rundt i. Som i Fallout 3 og Fallout: New Vegas veksler spillet mellom første- og tredjepersons synsvinkel, og ligger også i den øvrige spillmekanikken tett opp mot disse to forgjengerne. Enkelte nye elementer er likevel blitt introdusert i Fallout 4, deriblant muligheten til å konstruere bygninger. For første gang i serien har også spilleren selv fått en stemme, og et mer dynamisk dialogsystem er blitt introdusert. Dette systemet skal ifølge utviklerne inneholde  innspilte replikker.

Spillet har en aldersgrense på 18 år ifølge PEGI-klassifiseringen.PEGI-klassifisering 

Fallout 4 fikk generelt gode anmeldelser fra kritikere; mange roste spillverdenens dybde, friheten gitt til spilleren, mengden innhold det er si spillet, handlingen, karakterene og lydsporet. Det har solgt meget godt.

 Handling 
Fallout 4 begynner 23. oktober 2077, dagen da de første atombombene ble sluppet over USA. Spillets protagonist, «overleveren», søker tilflukt i hvelv 111 sammen med sin familie. Det blir raskt klart at hvelv 111 er et kryogenisk hvelv, og hele familien fryses ned. Etter en tid våkner overleveren og ser at ukjente personer tar spedbarnet, Shaun, og dreper ektefellen som ikke vil gi fra seg barnet, for så igjen å bli fryst ned.

Senere fører en feil til at overleveren igjen våkner og oppdager at ingen andre har overlevd og starter letingen etter det bortførte barnet. Like i nærheten ligger Sanctuary Hills, og familiens gamle hus-robot Codsworth avslører at det er gått 210 år siden krigen. Codsworth anbefaler å søke hjelp i Concord, der overleveren møter Preson Gravey fra «The Minutemen», som prøver å overleve i kamp mot banditter. Overleveren pekes så i retning av Diamond City, der detektiven Nick Valentine kanskje kan hjelpe i letingen etter Shaun. I Diamond City møter overleveren journalisten Piper, og får vite om «The Institute» (instituttet), en organisasjon omgitt av hemmeligheter, som anklages for å infiltrere verden ved bruk av «synths», androider som ikke kan skilles fra vanlige mennesker.

Nick Valentine viser seg å være savnet, og når overleveren finner ham viser det seg at han er en annengenerasjon synth, som etter nye utfordringer finner ut at Conrad Kellogg er morderen fra hvelv 111. Shaun er forøvrig hos instituttet, men ved hjelp at Kelloggs kybernetiske hjerneimplantat og dr. Amari i Goodneighbor klarer overleveren å se minnene til Kellogg og må finne Brian Virgil, en vitenskapsman som har rømt fra instituttet. Virgil avslører at teleportering er den eneste metoden for å komme inn til instituttet, og for å få til det trengs det en chip fra en spesiell agent-synth, som overleveren må spore opp og drepe.

For å dekode chipen må overleveren oppsøke «The Railroad», en organisasjon som kjemper for å redde synther, og Virgil lager tegninger til et apparat som gjør det mulig å overstyre instituttets molekyl-signal. Overleveren må alliere seg meg «The Minutemen», «The Railroad» eller «The Brotherhood of Steel» for å få bygd apparatet, og overleveren kommer seg inn i instituttet og finner etter hvert Shaun. Alternativt kan overleveren alliere seg med instituttet.

Handlingen i slutten av spillet er avhengig av hvem man har alliert seg med, og de fleste kombinasjonene av valg fører til at de andre fraksjonene (unntatt The Minutemen) ødelegges. Hovedpersonen overlever også de siste ødeleggelsene, og spillet fortsetter som et sandkasse-spill der nybyggere i hele området stadig trenger assistanse i konflikt med banditter eller super-mutanter.

 Mottagelse 

 Internasjonalt 

Fallout 4 fikk positive anmeldelser. GameRankings og Metacritic ga spillets PlayStation 4-versjon 88,45 % basert på 38 anmeldelser og 87 av 100 poeng basert på 54 anmeldelser. Xbox One-versjonen fikk 88,38 % basert på 26 anmeldelser og 87 av 100 poeng basert på 32 anmeldelser. Microsoft Windows-versjonen fikk 85,67 % basert på 18 anmeldelser og 84 av 100 poeng basert på 31 anmeldelser.

 Norsk mottagelse 
Fallout 4 ble svært godt mottatt av norsk spillpresse. Av Gamer.no ble spillet benevnt som «et mesterverk», og gitt 10/10 mulige poeng. Videre fikk spillet 10/10 poeng av Spillkritikk.no, 9/10 poeng av Gamereactor.no og terningkast seks hos både både NRK P3s Filmpolitiet og Dagbladets PressFire.no. Den omfangsrike åpne verdenen og valgfriheten, kraftig forbedret skytemekanikk, det nye dialogsystemet og generelt betydelige forbedringer på de fleste områder sammenlignet med forgjengerne Fallout 3 og Fallout: New Vegas er trukket frem som positive elementer.

Anmelderne har likevel innvendt at spillet ved lansering inneholdt en del bugs. Grafikken imponerte heller ikke alle anmelderne, som blant annet påpekte variabel bildefrekvens og svak ansiktsmimikk. Dette ser likevel i liten grad ut til å ha påvirket anmeldernes opplevelse av et spill som, ifølge Filmpolitiets Marte Hedenstad, «rett og slett [er] så bra at det ikke gjør så mye at det er litt smårusk her og der».

 Salg 
Fallout 4 solgte over 1,2 millioner kopier på Steam i løpet av utgivelsesdøgnet,, og ga dermed 750 millioner dollar i inntekt.

 Hovedfigurer 

 Arthur Maxson: den yngste og mest karismatiske lederen i Brotherhood of Steel. Da han ankommer Commonwealth med Prydwen, møter han spillerens figur og starter en stor krig mot Instituttet. Under angrepet på Instituttet bruker Maxson sitt personlige T-60 kraftpanser og Gatling-laseren "Final Judgment". Hvis spilleren velger Brotherhood-siden, forfremmer han figuren til sentinels rang. Men hvis spilleren i stedet velger Instituttet eller Railroad, kan forholdet til Maxson bli konfliktfylt.
 Desdemona: lederen av en hemmelig organisasjon kalt Railroad, som kjemper for syntenes frihet og er ansvarlig for sikkerheten i operasjonene. Som leder kan hun vinne respekt ved å jobbe med Den Ene Overlevende, og er en viktig alliert i handlingene mot Instituttet. Desdemona har forbedret sikkerheten og organiseringen av operasjonene, noe som gjør Railroad mer effektiv.
 Preston Garvey: et trofast medlem av Minutemen. Etter Minutemen-fall, leder Preston en av de siste overlevende gruppene. Etter å ha møtt Den Ene Overlevende, hjelper han med å gjenoppbygge Sanctuary Hills og jobber for å gjenopplive Minutemen.
 Codsworth: Den Ene Overlevendes Mister Handy-modell robotbutler. Han har overlevd i 210 år etter at bombene falt og har trofast tjent Den Ene Overlevende. Codsworth gir flere typer hjelp, og når maksimal vennskapsnivå er nådd, gir han fordelen "Robot Sympati".
 Paladin Danse: en paladin i Brotherhood of Steel som kan utvikle et nært forhold til Den Ene Overlevende. Han har et sterkt hat mot ikke-menneskelige enheter, spesielt synths. Men senere i historien blir det avslørt at Danse faktisk er en synth, noe som setter ham i en vanskelig situasjon. Den Ene Overlevende står overfor en stor beslutning om hans skjebne.
 Nate: en soldat som kjempet i Ressurskrigene og mottok en medalje. Han ble frosset ned med familien sin i Vault 111 og var vitne til Shauns kidnapping. Hvis spilleren velger Nate, vil han være vitne til Noras død.
 Piper Wright: en journalist som bor i Diamond City, fast bestemt på å avdekke sannheten, og har nære bånd til Railroad. Piper har empati for synths og har en åpen antipati mot Brotherhood of Steel.
 Shaun: en baby som ble kidnappet av Instituttet for eksperimentelle formål. Shaun ble brukt i tredje generasjons synth-prosjektet og blir til slutt leder av Instituttet.
 Cait: en fighter med en tøff fortid som kan bli Den Ene Overlevendes følgesvenn. Cait er avhengig av en narkotika kalt Psycho for å takle livets vanskeligheter, men med hjelp fra Den Ene Overlevende kan hun overvinne avhengigheten.
 Kellogg: en leiesoldat som jobber for Instituttet og er ansvarlig for Den Ene Overlevendes familietragedie. Med en komplisert fortid er han kjent for sin nådeløse natur og er en av hovedfiendene til Den Ene Overlevende.
 Deacon: et mystisk medlem av Railroad, som ofte lyver om sin fortid, men er lojal mot organisasjonen. Etter å ha vært en del av en anti-synth-gjeng, sluttet han seg til Railroad.
 Dogmeat: Den Ene Overlevendes trofaste hund og en viktig følgesvenn. Han hjelper Den Ene Overlevende med sine sporingsferdigheter og er verdsatt for sin lojalitet.

 Referanser 

 Eksterne lenker 


Kategori:Fallout
Kategori:Dataspill fra 2015
Kategori:PlayStation 4-spill
Kategori:Xbox One-spill
Kategori:Datarollespill
Kategori:Skeive videospill
Kategori:Dataspill utviklet i USA
Kategori:Golden Joystick Awards-vinnere
Kategori:D.I.C.E. Awards-vinnere